Sé-katedralen i Gamle Goa.
Bom Jesus-basilikaen
Ruinene av St Augustin-kirken, bygget i 1602. Foto: Jon Hurd 
**Gamle Goa** (portugisisk: **Velha Goa**, engelsk: **Old Goa**) er en by i delstaten Goa i India. Byen var tidligere hovedstad i Portugisisk India og het da **Goa**, men da byen ble mer eller mindre fraflyttet fra andre halvdel av 1700-tallet ble byen etter hvert kjent som Gamle Goa.

Historie
--------

Byen Goa ble grunnlagt i 1440 da området lå under Bahmani-sultanatet. I 1510 ble byen erobret av portugiserne under Afonso de Albuquerque, og ble gjort til hovedstad for Portugals asiatiske imperium. Under portugisisk styre blomstret byen, og Goa fikk de samme byprivilegier som Lisboa. Byens nådde sitt høydepunkt mellom 1575 og 1600, før nederlendernes ankomst til Asia gjorde slutt på portugisernes hegemoni i regionen.

Da Goa var på sitt største var byen viden kjent for sin arkitektur, og fikk derfor kallenavnet «Østens Roma». Et gammelt portugisisk ordtak sa at «Den som har sett Goa trenger ikke lenger se Lisboa». Noen kilder oppgir byens innbyggertall til å ha vært 200 000 på det meste, men dette er nok en overdrivelse. Likevel hadde byen sannsynligvis et innbyggertall på ca. 75-100 000, noe som gjorde at den kunne måle seg med Lisboa i størrelse.

I år 1600 var bare litt over 1 500 av innbyggerne etniske portugisere (enten helt eller delvis), 20 000 var hinduer, mens resten var lokale kristne eller afrikanske slaver. Portugisere dominerte samfunnslivet stort, på tross av sin relativt moderate andel av befolkningen. En stor del av portugiserne var egentlig *mestiços* (blandingsrase), da det var svært problematisk å få kvinner til å utvandre fra Portugal til Goa. Dette gjorde at mennene i stor grad fant seg lokale koner.

Europeiske besøkende til Goa i storhetstiden fortalte om en dekadent livsstil blant Goas elite. Portugisiske fruer som forflyttet seg utendørs ble båret på bærestol, med én slave til å holde parasollen, én slave til å vifte bort fluer, fire slaver til å bære osv. Alle portugisiske husholdninger og institusjoner hadde mange slaver, som ble brutalt behandlet. Slavene kom stort sett fra Portugisisk Øst-Afrika. Et menneskeliv var ikke mye verdt, mens en araberhest kostet 500 cruzados, kostet en attraktiv kvinnelig slave som kunne synge, sy, og garantert var jomfru 30 cruzados.

Gamle Goa var stadig plaget av epidemier, og i 1759 flyttet guvernøren til Panaji (Panjim) like i nærheten. Epidemiene og fraflyttingen gjorde at innbyggertallet i Gamle Goa gikk fra 20 000 i 1695 til 1 600 i 1775, og i 1835 var restene av byen kun bebodd av en håndfull geistlige. I 1843 ble hovedstaden i Portugisisk India offisielt flyttet til Panaji.

Kirker
------

Goas kirker og klostre er en del av Verdensarven. Bom Jesus-basilikaen i Gamle Goa er den mest kjente kirken, og inneholder de jordiske levningene av Frans Xavier. En annen kjent kirke i Gamle Goa er Sé-katedralen.

Referanser
----------

1. ↑  «Goa». Encyclopædia Britannica Online. 2008. Besøkt 15. november 2008.
2. ↑  «Plan om å svekke kristen innflytelse i Goa». Union of Catholic Asian News / katolsk.no. 9. oktober 2000. Besøkt 15. november 2008.
3. 1 2   Paul Bairoch (1991). *Cities and Economic Development: From the Dawn of History to the Present*. University of Chicago Press. s. 394. ISBN 9780226034669.
4. 1 2 3  Trudy Ring m.fl. (1995). *International Dictionary of Historic Places*. Taylor & Francis. s. 286-8. ISBN 9781884964046.
5. ↑  «Goa». Encyclopædia Britannica (11. utgave), digitalisert av *Classic Encyclopedia*. 1911. Arkivert fra originalen 4. juli 2008. Besøkt 15. november 2008.

Litteratur
----------

* Dellon, Charles. *I Inkvisisjonens klør* (red. Gunnar W. Knutsen). Unipub, 2006. ISBN 978-82-7477-267-0
* Kloguen, Denis Louis Cottineau de. *An Historical Sketch of Goa, the Metropolis of the Portuguese Settlements in India*. Madras, 1831.
* Pearson, Michael Naylor. *The Portuguese in India*. Cambridge University Press, 1988. ISBN 9780521028509

Eksterne lenker
---------------

* (en) Old Goa – kategori av bilder, video eller lyd på Commons Rediger på Wikidata

* (en) Velha Goa – galleri av bilder, video eller lyd på Commons Rediger på Wikidata

| * v
* d
* r
Verdensarvsteder i India (liste) |
| --- |
|  | 
* Agra fort (1983)
* Ajantahulene (1983)
* Ellorahulene (1983)
* Taj Mahal (1983)
* Soltemplet i Konark (1984)
* Monumenter i Mamallapuram (1984)
* Kaziranga nasjonalpark (1985)
* Keoladeo nasjonalpark (1985)
* Mana nasjonalpark (1985)
* Fatehpur Sikri (1986)
* Kirker og klostre i Goa (1986)
* Monumenter i Hampi (1986)
* Khajuraho (1986)
* De store Chola-templene (1987)
* Elephanta-grottene (1987)
* Monumenter i Pattadakal (1987)
* Sundarbans nasjonalpark (1987)
* Nanda Devi nasjonalpark og Blomstenes dal nasjonalpark (1988)
* Buddhistiske monumenter ved Sanchi (1989)
* Humayuns grav (1993)
* Qutb-komplekset (1993)
* Darjeeling Himalayan Railway (1999)
* Kalka-Shimla Railway (2008)
* Nilgiri Mountain Railway (2005)
* Mahabodhitempelet (2002)
* Bhimbetka (2003)
* Champaner-Pavagadh (2004)
* Chhatrapati Shivaji Terminus (2004)
* Det røde fortet (2007)
* Jantar Mantar (2010)
* Festningsverk i Rajasthan (2013)

 | Indias flagg |

|  |  |
| --- | --- |
| Oppslagsverk/autoritetsdata | World History Encyclopedia **·** VIAF **·** LCCN **·** SUDOC **·** NKC **·** GeoNames
 |